GNX-704T/SP อเฮดควอนตัมเบรนเวฟไทป์ (สมัลทรอน)

## GNX-704T/SP อเฮดควอนตัม

**เบรนเวฟไทป์ (สมัลทรอน)**

* ด้านหน้า
* ด้านหลัง

**GNX-704T/SP อเฮดควอนตัมเบรนเวฟไทป์ (สมัลทรอน)** (อังกฤษ: Ahead Quantum Brainwave Type (Smultron) ญี่ปุ่น: アヘッド脳量子波対応型（スマルトロン）) คือ GNX-704T อเฮดที่ปรับแต่งเองจากซีซั่นที่ 2 ของโมบิลสูทกันดั้มดับเบิ้ลโอ ขับโดยโซม่า พีริส และหลุยส์ ฮาเลวี่

## เทคโนโลยีและความสามารถในการต่อสู้

หนึ่งในเครื่องจักรแบบปรับแต่งเองที่พัฒนาขึ้นจาก GNX-704T อเฮด มีชื่ออย่างเป็นทางการว่า "อเฮดควอนตัมเบรนเวฟไทป์" แต่เป็นที่รู้จักทั่วไปในโค้ดเนม "สมัลทรอน" อเฮดเครื่องนี้ถูกปรับแต่งมาโดยเฉพาะสำหรับผู้ที่สามารถใช้คลื่นควอนตัมในสมองได้อย่าง ซูเปอร์โซลเจอร์หมายเลข 01 โซม่า พีริส และรวมระบบควบคุมที่สามารถใช้คลื่นควอนตัมเพื่อควบคุมโมบิลสูทและอุปกรณ์บางส่วนได้ ต่อมาหุ่นตัวนี้ได้กลายเป็นของพันจ่า หลุยส์ ฮาเลวี่ที่สามารถใช้คลื่นควอนตัมในสมองได้เช่นกัน แต่จะอ่อนแอกว่าเนื่องจากผลข้างเคียงจากยาของเธอ เนื่องจากการใช้คลื่นควอนตัมในสมองทำให้สามารถควบคุมโมบิลสูทผ่านความคิดได้ ซึ่งเร็วกว่าปฏิกิริยาตอบสนอง สมัลทรอนจึงได้รับการออกแบบให้เป็นยูนิตที่มีความคล่องตัวสูงเพื่อใช้ประโยชน์จากการควบคุมแบบนี้

เพื่อปรับปรุงประสิทธิภาพการเลี้ยวและความคล่องตัวของสมัลทรอน มันจึงติดตั้งแบ็กแพคที่หลังขนาดใหญ่ที่มีแปบกตาไม่เหมือนหุ่นรุ่นไหน แบ็กแพคนี้สามารถหมุนได้ 360 องศารอบ GN ไดรฟ์ [T] ของโมบิลสูท และสามารถหมุน 90 องศาไปทางซ้ายและขวาได้ การแบ็กแพคนี้ไปทั้งสองข้างยังช่วยให้ชาร์จ GN ไดรฟ์ [T] ได้สะดวกอีกด้วย นอกจากนี้ ตัวขับดันขนาดใหญ่ได้ถูกเพิ่มที่ไหล่ทั้งสองข้างเพื่อเพิ่มความคล่องตัวของสมัลทรอน อาวุธส่วนใหญ่ของมันไม่ค่อยต่างจากของมาตรฐานของ ประกอบด้วย GN บีมไรเฟิลที่สามารถเปลี่ยนโหมดเป็น GN ซับแมชชีนกันได้, GN บีมเซเบอร์เป็นอาวุธระยะประชิด, GN วัลแคนหนึ่งคู่ที่ส่วนหัว และ GN ชิลด์สำหรับการป้องกัน อย่างไรก็ตาม อาวุธทั้งหมดของมันได้รับการออกแบบมาโดยเฉพาะสำหรับการใช้งานของสมัลทรอน

การพัฒนาอเฮดสมัลทรอนนั้นอิงข้อมูลจากโมบิลสูทสำหรับซูเปอร์โซลเจอร์รุ่นก่อนหน้านั้นอย่าง MSJ-06II-SP เที่ยเหรินเถาจื่อ นอกจากจะเป็นรุ่นอเฮดแบบปรับแต่งเองแล้ว สมัลทรอนยังเป็นหนึ่งในเครื่องทดสอบที่สร้างขึ้นเพื่อการพัฒนาขั้นต่อไปของอเฮด ต่อมามีการใช้ข้อมูลร่วมกับอเฮดรุ่นอื่นๆ เช่น GNX-704T/AC อเฮดจู่โจมระยะประชิด (ซากิกาเกะ) ในการพัฒนาหุ่นรุ่นสืบทอดของอเฮดอย่าง GNX-Y802T โนเฮด

## อาวุธที่ติดตั้ง

* **GN บีมไรเฟิล** - อาวุธหลักของอเฮด ระยะการยิงและพลังทำลายล้างปืนนั้นมากกว่างบีมไรเฟิลที่ใช้โดย GN-X หลายเท่า ด้วยการยิงเพียงสองนัดก็มากพอที่จะที่จะทำลายยายขั้นส่งชั้นเวอร์จิเนียของคาตารอนได้อย่างสบายๆ บีมไรเฟิลสามารถเปลี่ยนเป็น GN ซับแมชชีนกันที่มีขนาดเล็กกว่าได้โดยการเปลี่ยนลำกล้อง GN บีมไรเฟิลสามารถจัดเก็บไว้ที่บริเวณสะโพกเมื่อไม่ใช้งาน

* **GN ซับแมชชีนกัน** - ปืนกลมืออนุภาค GN มันคือบีมไรเฟิลที่มีลำกล้องที่สั้นกว่า แม้ว่าระยะการยิงและพลังทำลายล้างจะด้อยกว่าบีมไรเฟิล แต่ก็ยังสามารถทำลายโมบิลสูทรุ่นเก่าได้ในการยิงเพียงนัดเดียว นอกจากนี้ยังมีประสิทธิภาพการยิงที่รวดเร็วกว่าบีมไรเฟิล และยังมีขนาดกะทัดรัดและง่ายต่อการใช้งาน GN ซับแมมชีนกันสามารถเก็บไว้ที่หลังสะโพกเมื่อไม่ใช้งาน

* **GN บีมเซเบอร์** - อาวุธระยะประชิดของอเฮด เมื่อใช้งานจะปล่อยใบมีดบีมอนุภาค GN มีพลังโจมตีที่สูงมาก สามารถตัดโมบิลสูทเป็นสองท่อนได้ด้วยการฟันเพีบงครั้งเดียว GN บีมเซเบอร์สองเล่มถูกเก็บไว้ใต้ในช่องสีส้มบนไหล่ของโมบิลสูท

* **GN ชิลด์** -โล่กายภาพที่ติดตั้งอยู่ที่ปลายแขนของอเฮด สามารถบล็อคการโจมตีแบบบีมและกายภาพได้เกือบทั้งหมด GN ชิลด์ของสมัลทรอนได้รับการออกแบบมาเป็นพิเศษและติดตั้งปืนวัลแคนสองกระบอกสำหรับการโจมตี

* **GN วัลแคน** - บีมกันขนาดเล็กสองกระบอกที่ถูกติดตั้งไว้ที่ศีรษะ มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

## แกลเลอรี่

### กันพลา

HG00 1/144 GNX-704T/SP อเฮดสมัลทรอน (2009)
## เกร็ดความรู้

* คำว่า **Smultron** มาจากภาษาสวีเดนแปลว่า "สตรอเบอร์รี่ป่า"
	+ คำว่า **Tàozi** (桃子) จากเที่ยเหรินเถาจื่อที่มีความหมายว่า "ลูกท้อ" ในภาษาจีนก็เป็นผลไม้เช่นเดียวกัน

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)